MAKAUT-এর পাঁচতলা থেকে ঝাঁপ ছাত্রীর, বিক্ষোভে পড়ুয়ারা

নদিয়া: ম্যাকাউটের (MAKAUT) হোস্টেলের ছাদ থেকে ঝাঁপ এক ছাত্রীর। ঘটনায় মৃত্যু হয়েছে ওই ছাত্রীর। নদিয়ার (Nadia) হরিনঘাটার রাজ্য প্রযুক্তি বিশ্ববিদ্যালয় ম্যাকাউটের হস্টেলের ছাদ থেকে ঝাঁপ দেয় এক ছাত্রী। গুরুতর জখম অবস্থায় তাঁকে স্থানীয় হরিণঘাটা স্বাস্থ্যকেন্দ্রে নিয়ে গেলে চিকিৎসকরা ওই ছাত্রীকে মৃত বলে ঘোষণা করেন। মৃত ছাত্রীর নাম, সায়নী দাস। দুর্গাপুরের বাসিন্দা ওই ছাত্রী। এম টেকের ছাত্রী। ঘটনায় ক্ষোভে ফেটে পড়েছে পড়ুয়ারা। চলছে তুমুল বিক্ষোভ। অভিযোগ, পরীক্ষা চলাকালীন হেনস্তার জেরেই চরম পদক্ষেপ পড়ুয়ার।

আরও পড়ুন: বীরভূমের বহুতলে ভয়াবহ অগ্নিকাণ্ড, আগুনে ঝলসে মৃত্যু ২ জনের

সূত্রের খবর, সোমবার বিশ্ববিদ্যালয়ের ছাদ থেকে ঝাঁপ দেন বছর সায়নী সেন। স্নাতোকোত্তর প্রথম বর্ষের ছাত্রী ছিলেন তিনি। অভিযোগ, পরীক্ষাকেন্দ্রিক এক শিক্ষকের সঙ্গে কিছু সমস্যা হয় ওই ছাত্রীর। সেই কারণেই মানসিক অবসাদে ভুগছিলেন তিনি। এরপরই চরম সিদ্ধান্ত নেন সায়নী। এরপর পাঁচতলা থেকে ঝাঁপ দেন ওই ছাত্রী। তাঁকে উদ্ধার করে হরিণঘাটার প্রাথমিক স্বাস্থ্য কেন্দ্রে নিয়ে যাওয়া হয়। চিকিৎসকরা তাঁকে মৃত বলে ঘোষণা করে। তবে মানসিক অবসাদ থেকেই আত্মহত্যা নাকি এর পিছনে অন্য কোনও কারণ রয়েছে তা জানতে তদন্ত শুরু করেছে হরিণঘাটা থানার পুলিশ।

অন্য খবর দেখুন